

 LĒMUMS

Ādažos, Ādažu novadā

2024. gada 25. aprīlī **Nr. 173**

**Par dalību projektā** **“Atbalsts Ukrainas un Latvijas bērnu un jauniešu nometnēm”**

Pamatojoties uz Ministru kabineta 2024. gada 9. aprīļa rīkojumu Nr. 261 “Par apropriācijas pārdali no budžeta resora”, lai nodrošinātu Ukrainas bērniem un jauniešiem latviešu valodas apguvi, Ukrainas bērniem integrējoties ar Latvijas bērniem un jauniešiem, pilnveidojot komunikācijas un saskarsmes prasmes. Valsts izglītības satura centrs īsteno projektu “Atbalsts Ukrainas un Latvijas bērnu un jauniešu nometnēm”, paredzot nodrošināt bērnu un jauniešu nometņu norisi līdz 2024.gada 1. novembrim

Projektam pieejamais un Ādažu novada pašvaldībai piekritīgais finanšu apmērs Ādažu novada pašvaldībai ir 3792,00 *euro*.

Ādažu novada teritorijā ir apmetušās Ukraiņu civiliedzīvotāju ģimenes ar bērniem, pašvaldībai ir lietderīgi piedalīties projektā.

Pamatojoties uz Pašvaldību likuma 6. panta trešo daļu un Valsts pārvaldes iekārtas likuma 54. pantu, Ādažu novada pašvaldības dome

**NOLEMJ**:

1. Piedalīties projektā “Atbalsts Ukrainas un Latvijas bērnu un jauniešu nometnēm” un slēgt sadarbības līgumu (pielikumā) ar Valsts izglītības satura centru.
2. Pašvaldības Centrālās pārvaldes Izglītības un jaunatnes nodaļai izstrādāt nometnes tehnisko specifikāciju iepirkumā “Bērnu un jauniešu vasaras nometņu organizēšana” un veikt cenu aptauju līdz 2024. gada 31. maijam.
3. Pašvaldības domes priekšsēdētājai parakstīt 1. punktā noteikto līgumu.
4. Pašvaldības izpilddirektoram kontrolēt šī lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU